ดาวโจนส์ปิดเพิ่มขึ้น 5.74 จุด
ตลาดหุ้นสหรัฐปรับเพิ่มขึ้นได้ แม้ไม่มากนัก ท่ามกลางตัวเลขทางเศรษฐกิจที่กระจัดกระจายทั้งบวกและลบ
4 มิ.ย. 2553

ตลาดหุ้นสหรัฐปรับเพิ่มขึ้นได้ แม้ไม่มากนัก ท่ามกลางตัวเลขทางเศรษฐกิจที่กระจัดกระจายทั้งบวกและลบ
ปิดการซื้อขายตลาดหุ้นสหรัฐ ดัชนีผันผวนไปในทิศทางทั้งบวกและลบ จากตัวเลขการขยายตัวของธุรกิจภาคบริการในเดือนที่ผ่านมา รวมถึงยอดสั่งซื้อสินค้าของโรงงานอุตสาหกรรมที่เพิ่มขึ้น แม้ไม่มากนักตามที่ตั้งเป้าไว้ เช่นเดียวกับยอดขายสินค้าปลีกที่เพิ่มขึ้นไม่มากนัก ขณะที่เงินยูโรก็แข็งค่าขึ้นเมื่อเทียบกับเงินดอลลาร์สหรัฐ
ด้านราคาน้ำมันดิบตลาดไนเม็กซ์ เพิ่มขึ้น 1.75 ดอลลาร์สหรัฐ ไปปิดที่ 74.61 ดอลลาร์สหรัฐ/บาร์เรล ทำให้ล่าสุด ดัชนีหุ้นดาวโจนส์ ปิดที่ 10,255.28 จุด เพิ่มขึ้น 5.74 จุด แนสแดค ปิดที่ 2,303.03 จุด เพิ่มขึ้น 21.96 จุด และเอสแอนด์พี ปิดที่ 1,102.83 จุด เพิ่มขึ้น 4.45 จุด